«Առաջին անգամ չէ, որ դաշինքներ են պառակտվում։ «Լույս» դաշինքը ներկայանում էր որպես արևմատամետ և ինչ-որ առումով պաշտպանում էր արևմտյան ուղին։ Խնդիրն այն է, որ ընտրությունների ժամանակ քաղաքական չկայացած ուժերի ղեկավարների անձնական ամբիցիաները խանգարում են ընդհանուր գործին։ Հասկանալի է, որ «Լույս» դաշինքի համար գուցե խնդիր է հաղթահարել 7 տոկոսը. տրամաբանական էր, և ադեկվատությունը պետք է հուշեր, որ «Լուսավոր Հայաստան» կուսակցությունը, լինելով մի քիչ ավելի մրցունակ, քան «Հանրապետություն» կուսակցությունն է, վերջինիս ներկայացուցիչները, ինչպես նաև արևմտյան կողմնորոշման այլ քաղաքական ուժերի ներկայացուցիչներ պետք է ընդգրկվեին «Լուսավոր Հայաստանի» ցուցակում և մասնակցեին ընտրություններին»,- լրագրողների հետ հանդիպմանը ասաց քաղտեխնոլոգ Արմեն Բադալյանը՝ անդրադառնալով խորհրդարանական ընտրություններից առաջ քաղաքական ուժերի վերադասավորումներին ու դաշինքների պառակտումներին։